Conferința internațională “Access to higher education in the 21st century – policies and outcomes”, organizată la Universitatea din București în contextul proiectului AHE-RO
În perioada 19-20 octombrie 2023, Grupul de cercetare interdisciplinar „Higher Education Studies. Policies, institutions and people in the transition from modernity to a post-industrial world (HES)”, ce funcționează sub egida Interdisciplinary School of Doctoral Studies (ISDS) a Universității din București, organizează conferința internațională „Access to higher education in the 21st century – policies and outcomes”. 
Activitățile vor avea loc în Sala Consiliului de Administrație a Rectoratului Universității din București (Șoseaua Panduri nr.90, București).
Evenimentul este coordonat de prof. univ. dr. Bogdan Murgescu, Prorector pentru Bugetare și Resurse Umane al Universității din București și de prof. univ. dr. Romiță Iucu, Președinte al Consiliului de Orientare și Analiză Strategică al Universității din București. 
Conferința va include și două prelegeri keynote susținute de profesorii Peter Scott (University College London) - Strategies for Widening Participation to Higher Education și Liviu Matei (King’s College London)- Changing public policy narratives' impact on the participation rates in higher education: for a de-massification of higher education?   
Tema principală a evenimentului vizează extinderea accesului în învățământul superior, atât ca o tendință globală, dar și ca o cerință a politicilor publice din multe țări. Pe baza lucrărilor acceptate, au fost stabilite următoarele sesiuni de lucru:
· Sesiunea (I)- „The Big Picture”, prezidată de Alin Gavreliuc  (Universitatea de Vest din Timișoara)
· Sesiunea (II) – „Social Dimensions of Access and Academic Outcomes”, prezidată de Mihai Păunescu (SNSPA)
· Sesiunea (III)- „Access to Study Opportunities Abroad”, prezidată de Liviu Matei (King’s College London)
· Sesiunea  (IV)- „Innovative Approaches in Higher Education”, prezidată de Sir Peter Scott (University College London)
Ulterior conferinței, lucrările prezentate vor fi reunite într-un volum publicat la o editură cu prestigiu internațional. Programul complet al evenimentului este disponibil aici.
Dată fiind dimensiunea internațională a evenimentului, limba de lucru va fi limba engleză. Cei interesați, se pot înscrie și ca auditori (fără prezentarea unei lucrări), folosind următorul formular. 
Evenimentul este organizat în cadrul proiectului „AHE-RO-Accesul la învățământ superior în România postcomunistă” (PN-III-P4-PCE2021-0981), finanțat printr-un grant al Autorității Naționale pentru Cercetare Științifică din România, CNCS – UEFISCDI. Mai multe informații pot fi consultate în textul integral al apelului, disponibil aici și pentru nelămuriri vă puteți adresa organizatorilor folosind adresa ahe-ro@unibuc.ro.

